CELEX: 62019CN0064
Language: fi
Date: 2019-01-29 00:00:00
Title: Asia C-64/19 P: Valitus, jonka Espanjan kuningaskunta on tehnyt 29.1.2019 unionin yleisen tuomioistuimen (laajennettu yhdeksäs jaosto) asiassa T-219/10 RENV, World Duty Free Group v. komissio, 15.11.2018 antamasta tuomiosta

25.3.2019   
            
            
               FI
            
            
               Euroopan unionin virallinen lehti
            
            
               C 112/36
            
         
      Valitus, jonka Espanjan kuningaskunta on tehnyt 29.1.2019 unionin yleisen tuomioistuimen (laajennettu yhdeksäs jaosto) asiassa T-219/10 RENV, World Duty Free Group v. komissio, 15.11.2018 antamasta tuomiosta
      (Asia C-64/19 P)
      (2019/C 112/42)
      Oikeudenkäyntikieli: espanja
      
         Asianosaiset
      
      
         Valittaja: Espanjan kuningaskunta (asiamies: A. Sampol Pucurull)
      
         Muut osapuolet: World Duty Free Group, S.A., aiemmin Autogrill España, SA ja Euroopan komissio
      
         Kantajan vaatimuksia ensimmäisessä oikeusasteessa tukeneet väliintulijat: Saksan liittotasavalta ja Irlanti
      
         Vaatimukset
      
      
                  —
               
               
                  Valitus on otettava tutkittavaksi ja unionin yleisen tuomioistuimen asiassa T-219/10 RENV, World Duty Free Group v. komissio, 15.11.2018 antama tuomio (1) on kumottava
               
            
                  —
               
               
                  riidanalaisen päätöksen 1 artiklan 1 kohta on kumottava siltä osin kuin Espanjan soveltamasta, omistusosuuden hankkimisesta ulkomaisissa kohteissa johtuvan liikearvon kirjaamisesta kuluksi C 45/07 (ex NN 51/07, ex CP 9/07) 28.10.2009 tehdyssä komission päätöksessä 2011/5/EY (2) katsotaan, että kyseessä oleva verotuksellinen toimi muodostaa valtiontukea,
               
            
                  —
               
               
                  komissio on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Valitus perustuu yhteen valitusperusteeseen, jonka on valittajan mukaan johdettava valituksenalaisen tuomion kumoamiseen. Espanjan kuningaskunta väittää, että unionin yleinen tuomioistuin on tehnyt Euroopan unionin tuomioistuimen perussäännön 58 kohdassa tarkoitetun oikeudellisen virheen tulkitessaan virheellisesti perussopimuksen 107 artiklan 1 kohtaa ja erityisesti mainitussa artiklassa olevaa käsitettä valtiontukien valikoivuudesta. Valitusperuste voidaan jakaa neljään osaan:
      
                  —
               
               
                  Espanjan kuningaskunta katsoo ensimmäiseksi, että unionin yleinen tuomioistuin on tehnyt virheen määrittäessään kyseisen verotuksellisen toimenpiteet viitekehystä, joka ei vastaa riidanalaisessa päätöksessä esitettyä viitekehystä.
               
            
                  —
               
               
                  Se katsoo toiseksi, että valituksenalaisessa tuomiossa on oikeudellinen virhe, koska unionin yleinen tuomioistuin ei katso siinä, että liikearvon verokohtelu muodostaa yleisen toimenpiteen taikka itsenäisen tai oman viitekehyksensä.
               
            
                  —
               
               
                  Espanjan kuningaskunta katsoo kolmanneksi, että valituksenalaisessa tuomiossa on oikeudellinen virhe, koska siinä ei määritetä asianmukaisesti viitekehyksen kohdetta, ja koska siinä suoritetaan virheellisesti tuomiossa Word Duty Free (3) (tuomio C-20/15 P ja C-21/15 P).
               
            
                  —
               
               
                  Se katso neljänneksi, että virhe, joka tehtiin viitekehykseen kuuluvan seikan yksilöinnissä, merkitsee todistustaakan jakoon liittyvää oikeudellista virhettä.
               
            
         (1)  Tuomio 15.11.2018, World Duty Free Group v. komissio (T-291, 10 REND, EU:T:2018:784).
      
         (2)  EUVL 2011, L 7, s. 48.
      
         (3)  Tuomio 21.12.2016, World Duty Free Group ym. v. komissio (C-20/15 P ja C-21/15 P, EU:C:2016:981).